|

52010PC0453

Предложение за РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА за мобилизирането на Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/002 ES/Cataluña automoción)  /* COM/2010/0453 final */

	[pic] | ЕВРОПЕЙСКА КОМИСИЯ |Брюксел, 2.9.2010COM(2010) 453 окончателенПредложение заРЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТАза мобилизирането на Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/002 ES/Cataluña automoción)ОБЯСНИТЕЛЕН МЕМОРАНДУМС точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление[1] се дава възможност за мобилизирането на Европейския фонд за приспособяване към глобализацията (наричан по-нататък „ЕФПГ“) в рамките на годишния таван от 500 млн. евро над съответните функции от финансовата рамка.Правилата, които са приложими за финансовото участие по линия на ЕФПГ, са определени в Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията[2].На 29 януари 2010 г. Испания подаде заявление EGF/2010/002 ES/Cataluña automoción за финансово участие по линия на ЕФПГ поради съкращенията в 23 предприятия с предмет на дейност в обхвата на разделение 29 от NACE Revision 2 („Производство на автомобили, ремаркета и полуремаркета“)[3] в регион Cataluña (ES51) в Испания на ниво 2 по NUTS.След внимателно разглеждане на заявлението, в съответствие с член 10 от Регламент (ЕО) № 1927/2006 Комисията заключи, че условията за финансово участие съгласно посочения регламент са изпълнени.ОБОБЩЕНИ ДАННИ ЗА ЗАЯВЛЕНИЕТО И АНАЛИЗОсновни данни: |Референтен номер EGF | EGF/2010/002 |Държава-членка | Испания |Член 2 | буква б) |Засегнати предприятия | 23 |Регион на ниво 2 по NUTS | Cataluña (ES51) |Разделение от NACE Revision 2 | 29 („Производство на автомобили, ремаркета и полуремаркета“) |Референтен период | От 23.2.2009 г. до 22.11.2009 г. |Начална дата за персонализираните услуги | 1.12.2009 г. |Дата на подаване на заявлението | 29.1.2010 г. |Съкращения през референтния период | 2330 |Съкратени работници в целевата група за подпомагане | 1429 |Персонализирани услуги: бюджет в евро | 4 066 420 |Разходи за прилагането на ЕФПГ[4]: бюджет в евро | 168 864 |Процент разходи за прилагането на ЕФПГ | 3,98 |Общ бюджет в евро | 4 235 284 |Участие по линия на ЕФПГ в евро (65 %) | 2 752 935 |1.  Заявлението беше подадено пред Комисията на 29 януари 2010 г. и бяха представени допълнителни данни, последните от които — на 26 април 2010 г.2.  Заявлението отговаря на условията за намеса по линия на ЕФПГ, определени в член 2, буква б) от Регламент (ЕО) № 1927/2006, и беше подадено в рамките на срока от 10 седмици по член 5 от същия регламент.Връзка между съкращенията и значими структурни промени в световната търговия, дължащи се на глобализацията или на глобалната финансова и икономическа криза3.  За да установи връзката между съкращенията и глобалната финансова и икономическа криза, Испания изтъква, че икономическата криза е поставила под особено напрежение автомобилния сектор в световен план. Комисията вече констатира, че тъй като 60—80 % (в зависимост от държавата-членка) от новите коли в Европа се купуват на кредит, финансовата криза, която доведе до спада, е оказала особено силно въздействие върху автомобилната промишленост[5]. През второто тримесечие на 2009 г. и след 12 последователни месеца на спад на производството общият обем на произведените превозни средства в ЕС беше с 39,5 % по-нисък, отколкото преди една година. Спадът засегна силно всички основни производители на коли на Европейския пазар[6].4.  Глобалната финансова и икономическа криза имаше сериозно въздействие върху търсенето на превозни средства в Испания и на експортните ѝ пазари. През 2008 г. по отношение на регистрациите на нови коли в Испания се наблюдаваше спад с 28 % спрямо предходната година основно поради затягането на условията по кредитите, много ниското доверие на потребителите и намаляващата им покупателна способност. Освен това глобалният характер на кризата доведе и до спад на продажбите с 9,6 % на превозните средства, произвеждани в Испания и продавани в чужбина. Тъй като испанският автомобилен сектор изнася 85 % от продукцията си (основно в ЕС), това свиване на износа и на търсенето на вътрешния пазар оказа силно негативно въздействие върху заетостта в автомобилния отрасъл.5.  Испания предостави следната информация за броя на съкратените работници в автомобилния сектор в Каталуния през последните четири години, като всяка година е сравнена с предходната:2006 г. | 2007 г. | 2008 г. | 2009 г. |- 7,59 % | - 5,49 % | 42,25 % | 157,21 % |Доказване на броя на съкращенията и съответствието с критериите по член 2, буква б)6.  Испания подаде заявлението съгласно критериите за намеса по член 2, буква б) от Регламент (ЕО) № 1927/2006, с които се изискват най-малко 500 съкращения в рамките на период от девет месеца в предприятия с предмет на дейност в едно и също разделение на NACE Revision 2 в един регион или в два граничещи региона на ниво 2 по NUTS в дадена държава-членка.7.  В заявлението са посочени 2330 съкращения в 23 предприятия, категоризирани в едно и също разделение на NACE Revision 2, в рамките на деветмесечен референтен период (от 23 февруари 2009 г. до 22 ноември 2009 г.), като всичките са разположени в един и същи регион (ES51) на ниво 2 по NUTS, а именно Cataluña. Всички съкращения бяха изчислени в съответствие с член 2, втори параграф, второ тире от Регламент (ЕО) № 1927/2006. От общо 2330 работници 1429 са в целевата група за подпомагане.Обяснение на непредвидимия характер на съкращенията8.  Испанските органи изтъкват, че автомобилната промишленост в Каталуния е останала стабилна до началото на 2008 г., въпреки че дори преди кризата автомобилният сектор вече е изпитвал трудности основно поради преместването на дейности извън региона. От този момент нататък този отрасъл е започнал да понася въздействието на финансовата и икономическата криза с внезапен спад на търсенето на превозни средства в Испания и света. Този спад на търсенето е бил непредвидим за предприятията или държавните служби и неговият обхват и скорост на настъпване са били безпрецедентни.Определяне на предприятията, в които са извършени съкращения, и работниците в целевата група за подпомагане9.  Заявлението е свързано с 2330 съкращения в следните 23 предприятия:Предприятия и брой съкратени лица |Ac de Mecaniques Joan, SL | 14 | Industrias del Molde y Derivados, SA | 14 |Castellón, SA | 59 | Manufactura Moderna de Metales, SA | 74 |Catalana de Material Auxiliar de la Construccion SA (CAMAC) | 15 | Nissan Motor Ibérica, SA | 901 |Construcciones Mecanicas Ceman, SA | 8 | Peguform Module Div. Iberica Front Ends, SLU | 21 |Decolletatge Farrés, SA | 10 | Poliester Nautic | 24 |Esteban Ikeda, SA | 263 | Poliester So Ma, SL | 15 |Fabricación Componen. Motocicletas, SA | 17 | Prensas y Montajes Industriales, SA | 55 |Febersa Industrial, Sa | 38 | Solfer Componenti España, SL | 17 |Federal Mogul Friction Products, SAU | 24 | Talleres Lape, SL | 10 |Flexngate España. SA | 213 | Utymat, SA | 142 |Frape Behr, SA | 234 | Y-Tec Europa, SA | 93 |Industrial Carrocera Arbuciense SA (INDCAR) | 69 |Общо предприятия: 23 | Общо съкратени лица: 2330 |10.  Всички съкратени работници, с изключение на 901 бивши работници от предприятието на Nissan (т.е. 1429 съкратени работници от общо 2330), са в целевата група за подпомагане. По линия на ЕФПГ няма да бъде оказвана подкрепа на работниците от Nissan, тъй като те се ползват от мерките по социалния план за тях.11.  Разбивката на работниците в целевата група е следната:Категория | Брой | Процент |Мъже | 1060 | 74,18 |Жени | 369 | 25,82 |Граждани на ЕС | 1394 | 97,55 |Граждани на държави извън ЕС | 35 | 2,45 |На възраст между 15 и 24 години | 27 | 1,89 |На възраст между 25 и 54 години | 1050 | 73,48 |На възраст между 55 и 64 години | 351 | 24,56 |На възраст над 65 години | 1 | 0,07 |12.  Петима от работниците в целевата група са хора с увреждания.13.  По отношение на категориите длъжности[7] разбивката е следната:Категория | Брой | Процент |Ръководители | 22 | 1,54 |Аналитични специалисти | 41 | 2,87 |Техници и други приложни специалисти | 180 | 12,60 |Административен персонал | 130 | 9,10 |Персонал, зает с услуги за населението | 1 | 0,07 |Квалифицирани производствени работници и сродни на тях занаятчии | 135 | 9,45 |Оператори на машини и съоръжения | 463 | 32,40 |Професии, неизискващи специална квалификация | 457 | 31,98 |14.  По отношение на нивото на образование[8] разбивката е следната:Ниво на образование | Брой | Процент |Начален етап на основното образование | 591 | 41,36 |Прогимназиален етап на основното образование и средно образование | 338 | 23,65 |Професионално обучение след завършено средно образование, но не висше | 93 | 6,51 |Висше образование | 71 | 4,97 |Лица без образование или ранно отпаднали от училище | 336 | 23,51 |15.  В съответствие с член 7 от Регламент (ЕО) № 1927/2006 Испания потвърди, че през отделните етапи на прилагане на ЕФПГ и, по-специално, по отношение на достъпа до подпомагането по линия на ЕФПГ се прилага и ще продължи да се прилага политика на равноправие между мъжете и жените, както и недопускане на дискриминация.Описание на засегнатата територия, нейните органи и заинтересованите страни16.  Територията, засегната от съкращенията, е в рамките на региона Каталуния на ниво 2 по NUTS и е в зоната на метрополията на Барселона, т.е. градът Барселона и съседните средноголеми градове, които образуват зона с множество центрове.17.  Бизнес моделът в Каталуния се характеризира с високо наличие на микропредприятия (девет от десет предприятия имат по-малко от десет работници), към които се добавят предприятия с повече от 250 работници, където работят 30 % от общия брой на заетите лица. В отрасъла на услугите са заети 69 % от общия брой на заетите лица, в промишлеността — 19 %, а в първичния сектор — 12 %. Заетите лица в автомобилния сектор съставляват 3 % от общия брой на заетите лица в промишлеността в Каталуния.18.  Основните заинтересовани страни са Generalitat de Cataluña-Departament de Treball (службите по труда на автономното правителство на Каталуния) и социалните партньори в управителния съвет на Servei de Ocupació de Catalunya (публичната служба по заетостта на Каталуния): синдикатите Comisión Obrera Nacional de Cataluña и Unión General de Trabajadores , двете организации на работодателите: Foment del Treball и PIMEC [9], и двете сдружения, представляващи общинските власти в Каталуния. Servei de Ocupació de Catalunya ще отговаря за прилагането на мерките, за надзора върху процедурите и за контрола върху разходите.Очаквано въздействие на съкращенията върху заетостта на местно, регионално или национално равнище19.  Около 90 % от съкращенията, обхванати от заявлението, са в зоната на метрополията на Барселона. Освен това те съставляват 5 % от общия брой на новорегистрираните безработни лица в областта на промишлеността в Каталуния. Извън Барселона броят на съкратените лица е малък като абсолютни стойности (137 в Santa Oliva , Tarragona и 71 в Arbuciés, Gerona ). Независимо от това въздействието на местно ниво е голямо, тъй като представлява съответно 40 % и 20 % от безработните лица в тези две общини.20.  В Каталуния поради въздействието на икономическата и финансовата криза се наблюдаваше обратна тенденция на развитие на основните показатели от Лисабонската стратегия. Между второто тримесечие на 2008 г. и второто тримесечие на 2009 г. процентът на заетост за работниците на възраст между 16 и 64 години спадна от 72,1 % на 64,9 % (70,5 % за мъжете и 59,1 % за жените). Общият процент на безработните лица се удвои през същия период (от 7,6 % на 15,9 %).Съгласуван пакет от персонализирани услуги, които трябва да бъдат финансирани, и разбивка на свързаните с него очаквани разходи, включително допълването му с дейности, финансирани по линия на структурните фондове21.  Всички долупосочени мерки формират съгласуван пакет от персонализирани услуги, с който се цели реинтеграцията на работниците на пазара на труда:22.  среща за запознаване с мерките, професионално ориентиране и установяване на специализацията : първата мярка, която е достъпна за всичките 1429 участници, включва установяване на специализацията на работниците, както и информиране за наличните работни места, за изискванията към уменията и обучението, за съществуващите програми за обучение и схеми за подкрепа на чиракуването, за помощите за мобилност и за стимулите за участие и реинтеграция. Участието в тази мярка е основна предпоставка за достъпа до всяка друга персонализирана услуга. Въпреки това се очаква процентът на участие да бъде само 77 % от работниците в целевата група основно поради високия дял на работниците, които са в категориите на по-възрастните работници;23.  подпомагане при реинтеграцията на пазара на труда : тази мярка съчетава две допълващи се дейности. От една страна, тя включва разработването, прилагането и продължаването на персонализираната подкрепа, включително наставничество до момента на намиране на работа. Независимо от това, като се вземе предвид профилът на по-голямата част от участниците (мъже над 45-годишна възраст с ниска квалификация), наставничеството би могло да продължи и след намирането на работа. От друга страна, тази мярка включва и интензивно търсене на работа, в това число активно търсене на възможности за работа на местно и регионално равнище. Очакваният процент на лицата по тази мярка е 70 % от участниците в интервюто за установяване на специализацията;24.  засилено съдействие при търсене на работа : с тази мярка се цели да се осигурят на всички работници в целевата група средства и подготовка (индивидуална или в групи) по време на търсенето на работа. На работниците, които участват в тази мярка, ще бъде осигурено и място, на което ще могат да се срещат, за да споделят опит и мнения за търсенето на работа, като целта е да се мотивират участниците да продължат активно да търсят работа;25.  общо обучение и допълващо обучение : по тази мярка ще бъдат предложени различни схеми за обучение:(1) индивидуално обучение, насочено към съответното лице, с цел увеличаване на уменията и потенциала на всеки бивш работник в зависимост от положението му и неговите перспективи за професионално развитие. Това може да включва обучение за успешно издържане на конкурси, завършване на средното образование, образователно-квалификационна степен или висше образование и др. (2) Обучение в сектори, в които съществуват възможности или ще се появят такива, или обучение във връзка с работни места в автомобилния отрасъл. (3) Обучение за самостоятелна заетост. Обучението е предназначено за онези лица, които вече имат бизнес идея, и ще обхване въпроси като планиране, извършване на предпроектни проучвания, подготовка на бизнес планове и търсене на финансиране. Схеми 1 и 2 ще бъдат допълнени, доколкото е възможно, със стаж в предприятие от един до три месеца. Участниците в стажове ще получават месечна помощ от около 350 евро;26.  обучение за конкретни професионални квалификации : целта на това обучение е да се отговори на установените нужди на местните предприятия, които впоследствие ще поемат ангажимент да наемат най-малко 60 % от работниците, участвали в това действие. Около 20 % от работниците в целевата група ще вземат участие в тази мярка;27.  семинари по предприемачество : мярката се състои от кратки и интензивни семинари, целящи да се насърчи предприемачеството на работниците, които за пръв път обмислят идеята да се захванат с такава дейност. Тези семинари ще обхванат различни етапи от предприемачеството, като се започне от основна информация или запознаване с основните аспекти и се стигне до по-сложни въпроси, като разработването на бизнес идеи, анализа им и др.;28.  обучение на работното място : мярката е предназначена за работниците в най-затруднено положение от целевата група и ще съчетава теоретични обучения с обучение на работното място в рамките на три месеца. Участниците в мярката ще получават месечна заплата;29.  подпомагане на предприемачеството: мярката е насочена към бивши ръководители, работници с висока квалификация или работници с голям трудов опит и по-ниска квалификация, които искат да започнат собствен бизнес като самостоятелно заети лица, партньори в кооперация или чрез развитие на самостоятелно предприятие. Мярката ще се състои от персонализирано наставничество през целия процес от започване на бизнеса (разработване на бизнес идея, предпроектен анализ, търсене на финансиране и развитие на бизнес план), от една страна, и от подкрепа за извършването на административните формалности при създаване на предприятие, от друга. Очаква се около 10 % от работниците да вземат участие в тази мярка;30.  подкрепа от лица, които вече са намерили работа : мярката е предназначена да допълни персонализираната подкрепа (наставничество) и при нея акцентът ще бъде поставен върху техническите и личните аспекти от започването на бизнес или търсенето на работа. Тя ще се състои от свързването на участващите работници с лица, които са били безработни и са успели да се реинтегрират на пазара на труда и чийто опит би могъл да послужи като добър пример. Срещите ще бъдат водени от преподаватели. Също така около 50 % от участниците в мярката „Подпомагане при реинтеграцията на пазара на труда“, ще вземат участие в това наставничество;31.  насърчаване на участието : за да се насърчи участието в мерките, работниците ще получат сума в общ размер от 600 евро (100 евро на месец за максимален период от шест месеца), при условие че участват в пакета от мерките по линия на ЕФПГ;32.  стимули за реинтеграцията на пазара на труда : на работниците, които намерят работа и я запазят в продължение на най-малко шест последователни месеца, ще бъде изплатена сума в общ размер от 1000 евро. Помощта е предназначена за насърчаване на реинтеграцията на пазара на труда и за стимулиране на работниците, особено онези, които са по-възрастни, да останат на пазара на труда;33.  стимули за предприемачеството : всички работници, които се реинтегрират на пазара на труда като самостоятелно заети лица или предприемачи, ще получат сума в общ размер от 1200 евро, когато вече са заплащали социалноосигурителни вноски в течение на три месеца или са започнали бизнес от най-малко три месеца. Този стимул е насочен към подкрепа на самостоятелно заетите лица в началните месеци на бизнеса им;34.  помощ за разходите при смяна на местожителството : работниците, които сменят местожителството си, след като започнат работа, която е най-малко на 70 километра от тяхното настоящо местожителство, ще получат сума в общ размер от 3500 евро, за да посрещнат необходимите разходи.35.  Разходите за прилагането на ЕФПГ, които са включени в заявлението в съответствие с член 3 от Регламент (ЕО) № 1927/2006, обхващат дейностите по подготовката, управлението и контрола, както и информацията, и рекламата.36.  Персонализираните услуги, представени от испанските органи, представляват активни мерки на пазара на труда в обхвата на правомерните действия по член 3 от Регламент (ЕО) № 1927/2006. Испанските органи изчисляват общия размер на разходите за тези услуги на 4 235 284 евро, като този на разходите за прилагането на ЕФПГ е 168 864 евро (=3,98 % от цялата сума). Общият размер на поисканото по линия на ЕФПГ участие възлиза на 2 752 935 евро (65 % общия размер на разходите).Дейности | Очакван брой работници в целевата група | Очаквани разходи на работник в целевата група (в евро) | Общо разходи (ЕФПГ и национално съфинансиране) (в евро) |Персонализирани услуги (член 3, първи параграф от Регламент (ЕО) № 1927/2006) |Среща за запознаване с мерките, професионално ориентиране и установяване на специализацията Información inicial y entrevista en profundidad | 1072 | 60 | 64 320 |Подпомагане при реинтеграцията на пазара на труда Tutorización para la reinserción y la activación laboral | 750 | 1400 | 1 050 000 |Засилено съдействие при търсене на работа Apoyo intensivo en la búsqueda de trabajo | 525 | 500 | 262 500 |Общо обучение и допълващо обучение Formación para la recolocación | 375 | 1664 | 624 000 |Обучение за конкретни професионални квалификации Formación a medida de las necesidades de las empresas | 150 | 2000 | 300 000 |Семинари по предприемачество Talleres de fomento del espiritu empresarial | 225 | 250 | 56 250 |Обучение на работното място Promoción del empleo | 113 | 3500 | 395 500 |Подпомагане на предприемачеството Tutorización para la creación de empresas | 75 | 2000 | 150 000 |Подкрепа от лица, които вече са намерили работа Mentoring y apoyo intergeneracional | 375 | 250 | 93 750 |Насърчаване на участието Ayuda a la participación | 750 | 600 | 450 000 |Стимули за реинтеграцията на пазара на труда Ayudas a la recolocación | 263 | 1000 | 263 000 |Стимули за предприемачеството Ayudas para el autoempleo | 38 | 1200 | 45 600 |Помощи при стажове Beca salario | 180 | 700 | 126 000 |Помощ за разходите при смяна на местожителството Ayudas a la mobilidad geográfica. | 53 | 3500 | 185 500 |Междинен сбор „Персонализирани услуги“ | 4 066 420 |Разходи за прилагането на ЕФПГ (член 3, трети параграф от Регламент (ЕО) № 1927/2006) |Подготовка | 17 864 |Управление | 103 000 |Информация и реклама | 18 000 |Дейности по контрола | 30 000 |Междинен сбор „Разходи за прилагането на ЕФПГ“ | 168 864 |Общо очаквани разходи | 4 235 284 |Участие по линия на ЕФПГ (65 % от общия размер на разходите) | 2 752 935 |37.  Испания потвърждава, че описаните по-горе мерки се допълват с дейности, финансирани по линия на структурните фондове. Испания също така ще осигури ясна одитна пътека за финансираните по ЕФПГ дейности и потвърждава, че не се търси или използва друго финансиране от ЕС за тези дейности.38.  Основните цели на оперативните програми по Европейския социален фонд (наричан по-нататък „ЕСФ“) за периода 2007—2013 г. за Каталуния са насърчаването на предприемачеството, обучението на работниците през целия живот и намаляването на риска от ранно отпадане от училище, поставянето на акцента при дейностите по-специално върху най-уязвимите хора или лицата, които са застрашени от социално изключване, основно младите работници или тези над 45-годишна възраст, жените и хората с увреждания. Въпреки че някои от мерките по ЕФПГ, по-конкретно тези, които са свързани с насърчаване на предприемачеството, биха могли да изглеждат сходни с тези по ЕСФ, между тях съществуват разлики: мерките по ЕФПГ са предназначени за даден случай и са със специален характер (те се отнасят до един сектор и конкретно население), насочени са към конкретна целева група и са с интензивно действие. С непрекъснатото наблюдение на дейностите по ЕСФ и ЕФПГ, които имат сходни цели, и на засегнатите работници ще се избегне каквото и да е застъпване между мерките по двата фонда.Дата(и), на която/които е започнало или предстои да започне предоставянето на персонализираните услуги на засегнатите работници39.  На 1 декември 2009 г. Испания започна да предоставя на засегнатите работници персонализираните услуги, включени в съгласувания пакет, който е предложен за съфинансиране по линия на ЕФПГ. Ето защо тази дата е началото на периода за допустимост на всяко подпомагане, което би могло да бъде осигурено по линия на ЕФПГ.Процедури за обсъждането със социалните партньори40.  Беше потърсено мнението на социалните партньори по време на подготовката на съгласувания пакет от мерки. Предложеното заявление беше обсъдено на 17 декември 2009 г. на една от редовните срещи на управителния съвет на Servei de Ocupació de Catalunya . Управителният съвет се състои от представители на синдикатите Comisión Obrera Nacional de Cataluña и Unión General de Trabajadores , две организации на работодателите: Foment del Treball и PIMEC [10], и две сдружения, представляващи общинските власти в Каталуния, както и други заинтересовани лица.41.  Испанските органи потвърдиха, че са спазени изискванията, установени в националното и общностното законодателство относно масовите съкращения.Информация за дейностите, които са задължителни по силата на националното законодателство или колективните споразумения42.  Що се отнася до критериите, установени в член 6 от Регламент (ЕО) № 1927/2006, в своето заявление испанските органи:43.  потвърдиха, че финансовото участие по линия на ЕФПГ не замества мерките, които са от сферата на отговорност на предприятията по силата на националното законодателство или колективните споразумения;44.  доказаха, че дейностите осигуряват подпомагане на работниците, а не целят преструктуриране на предприятия или сектори;45.  потвърдиха, че за правомерните дейности, посочени в точки 20—22 по-горе, не получават подпомагане по други финансови инструменти на Общността.Системи за управление и контрол46.  Испания уведоми Комисията, че финансовото участие ще бъде управлявано и контролирано от същите органи, които управляват и контролират ЕСФ. Servei d'Ocupació de Catalunya ще бъде междинното звено за управляващия орган.Финансиране47.  Въз основа на подаденото от Испания заявление предложеното участие по линия на ЕФПГ в съгласувания пакет от персонализирани услуги възлиза на 2 752 935 евро, което представлява 65 % от общия размер на разходите. Сумата, която Комисията предлага да бъде отпусната по фонда, е основана на предоставената от Испания информация.48.  Като отчита максималния възможен размер на финансовото участие по линия на ЕФПГ в съответствие с член 10, параграф 1 от Регламент (ЕО) № 1927/2006, както и съществуващия марж за преразпределение на бюджетните кредити, Комисията предлага да се мобилизират средства от ЕФПГ за цялата горепосочена сума, които да се предоставят по функция 1а от финансовата рамка.49.  Предлаганият размер на финансовото участие ще позволи над 25 % от годишната максимална сума на ЕФПГ да остане на разположение за разпределение през последните четири месеца на годината съгласно изискването в член 12, параграф 6 от Регламент (ЕО) № 1927/2006.50.  С представянето на настоящото предложение за мобилизиране на ЕФПГ Комисията започва опростената тристранна процедура съгласно изискванията по точка 28 от Междуинституционалното споразумение от 17 май 2006 г., за да се осигури съгласието на двата клона на бюджетния орган относно необходимостта от използване на ЕФПГ и относно размера на необходимите средства. Комисията приканва клона на бюджетния орган, който пръв постигне съгласие на подходящо политическо равнище по проекта на предложение за мобилизирането, да информира другия клон и Комисията за своите намерения. В случай на несъгласие от страна на някой от двата клона на бюджетния орган ще бъде свикана официална тристранна среща.51.  Отделно от това Комисията представя искане за прехвърляне, за да бъдат вписани в бюджета за 2010 г. специални бюджетни кредити за поети задължения и специални бюджетни кредити за плащания съгласно изискването по точка 28 от Междуинституционалното споразумение от 17 май 2006 г.Източници за бюджетните кредити за плащания52.  При сегашното състояние на прилагане може да се предвиди, че бюджетните кредити за плащания, които са на разположение през 2010 г. по бюджетен ред 01.0404 „Рамкова програма за конкурентоспособност и иновации — Програма за предприемачество и иновации“, няма да бъдат напълно използвани през тази година.53.  Този ред покрива разходи във връзка с прилагането на финансовия инструмент по тази програма, чиято основна цел е улесняване на достъпа на МСП до финансиране. Съществува известен период от време между преводите по доверителните сметки, управлявани от Европейския инвестиционен фонд, и плащанията към бенефициерите. Финансовата криза има значително въздействие върху прогнозите по отношение на плащанията за 2010 г. Поради това, за да се избегне прекомерният излишък по доверителните сметки, методологията за изчисляване на бюджетните кредити за плащания беше преразгледана, като се взеха предвид очакваните плащания. Ето защо сумата от 2 752 935 евро може да бъде предоставена за превеждане.Предложение заРЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТАза мобилизирането на Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/002 ES/Cataluña automoción)ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за функционирането на Европейския съюз,като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление[11], и по-специално точка 28 от него,като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията[12], и по-специално член 12, параграф 3 от него,като взеха предвид предложението на Европейската комисия[13],като имат предвид, че:(1) Европейският фонд за приспособяване към глобализацията (наричан по-нататък „ЕФПГ“) беше създаден с цел да се предоставя допълнителна подкрепа на работниците, които са съкратени в резултат на значими структурни промени в световната търговия поради глобализацията, и да ги подпомага при реинтеграцията им на пазара на труда.(2) Обхватът на ЕФПГ беше разширен за подадените след 1 май 2009 г. заявления, за да се включи подкрепата за работниците, чието съкращаване е пряк резултат от глобалната финансова и икономическа криза.(3) Междуинституционалното споразумение от 17 май 2006 г. дава възможност за мобилизирането на ЕФПГ в рамките на годишния таван от 500 млн. евро.(4) На 29 януари 2010 г. Испания подаде заявление за мобилизирането на ЕФПГ във връзка със съкращенията в 23 предприятия с предмет на дейност в обхвата на разделение 29 от NACE Revision 2 („Производство на автомобили, ремаркета и полуремаркета“) в един и същи регион на ниво 2 по NUTS, а именно Cataluña (ES51), и представи допълнителни данни, последните от които — на 26 април 2010 г. Заявлението отговаря на изискванията за определянето на финансовото участие, установени в член 10 от Регламент (ЕО) № 1927/2006. По тази причина Комисията предлага да бъдат мобилизирани средства в размер на 2 752 935 евро.(5) Поради това ЕФПГ следва да бъде мобилизиран за предоставянето на финансово участие за подаденото от Испания заявление.РЕШИХА:Член 1В рамките на общия бюджет на Европейския съюз за финансовата 2010 г. се мобилизира Европейският фонд за приспособяване към глобализацията за осигуряването на 2 752 935 евро под формата на бюджетни кредити за поети задължения и бюджетни кредити за плащания.Член 2Настоящото решение се публикува в Официален вестник на Европейския съюз .Съставено в Брюксел/Страсбург на […] година.За Европейския парламент За СъветаПредседател Председател [1] OВ L 139, 14.6.2006 г., стр. 1.[2] OВ L 406, 30.12.2006 г., стр. 1.[3] Регламент (ЕО) № 1893/2006 на Европейския парламент и на Съвета от 20 декември 2006 г. за установяване на статистическа класификация на икономическите дейности NACE Rev. 2 и за изменение на Регламент (ЕИО) № 3037/90 на Съвета, както и на някои ЕО регламенти относно специфичните статистически области (OВ L 393, 30.12.2006 г., стр. 1).[4] В съответствие с член 3, трети параграф от Регламент (ЕО) № 1927/2006.[5] „В отговор на кризата в европейската автомобилна промишленост“ СОМ(2009)104.[6] ГД „Предприятия“: „Въздействие на икономическата криза върху основни сектори в ЕС — преработвателна промишленост и строителство“. Актуализирано през юни 2009 г.(http://ec.europa.eu/enterprise/newsroom/cf/itemshortdetail.cfm?item_id=3437)[7] Категориите се основават на Международната стандартна класификация на длъжностите (ISCO-88) — нива от един знак.[8] Категориите се основават на Международната стандартна класификация на образованието (ISCED-97).[9] Micro, petita i mitjana empresa de Catalunya (PIMEC) .[10] Micro, petita i mitjana empresa de Catalunya (PIMEC).[11] ОВ С 139, 14.6.2006 г., стр. 1.[12] ОВ L 406, 30.12.2006 г., стр. 1.[13] ОВ C […], […] г., стр. […].


               ЕВРОПЕЙСКА КОМИСИЯ
            Брюксел, 27.7.2017
            COM(2017) 387 final
            2017/0166(NLE)
            Предложение за
            РЕШЕНИЕ НА СЪВЕТА
            относно сключването от името на Европейския съюз на Конвенцията на Съвета на Европа относно манипулирането на спортни състезания по отношение на въпроси, които не са свързани с материалното наказателно право и съдебното сътрудничество по наказателноправни въпроси

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               Уреждането на изхода от спортни срещи често се смята за една от главните заплахи за съвременния спорт. То подкопава спортните ценности като почтеност, честна игра и уважение към другите. То заплашва да отдалечи почитателите и поддръжниците от организирания спорт. Освен това в уреждането на изхода от спортни срещи често са замесени организирани престъпни мрежи, действащи в глобален мащаб. Това е проблем, който се превърна в приоритетен за органите на държавното управление, спортното движение и правоприлагащите органи в целия свят. За да се отговори на тези предизвикателства, през лятото на 2012 г. Съветът на Европа прикани страните по Европейската конвенция за културата да започнат преговори за Конвенция на Съвета на Европа срещу манипулирането на спортни резултати. Преговорите започнаха през октомври 2012 г. с първото заседание на редакционната група на Съвета на Европа.

               На 13 ноември 2012 г. Комисията прие „Препоръка за решение на Съвета за упълномощаване на Комисията да участва от името на ЕС в преговорите за международна Конвенция на Съвета на Европа за борба с манипулирането на спортни резултати“
                  1
               . Препоръката на Комисията бе предадена на работната група „Спорт“ на Съвета на 15 ноември 2012 г. След обсъжданията в работната група Съветът раздели проекта на решение на Съвета на две решения поради добавянето на материалноправни основания от Съвета, включително правно основание, произтичащо от част 3, дял V от ДФЕС
                  2
               . Първото решение по въпроси, свързани със залозите и спорта, бе прието от Съвета на 10 юни 2013 г.
                  3
                Другото решение бе прието от Съвета на 23 септември 2013 г. и засягаше въпроси, свързани със сътрудничеството по наказателноправни въпроси и полицейското сътрудничество
                  4
               .

               На 9 юли 2014 г. заместник-министрите на Съвета на Европа приеха Конвенция относно манипулирането на спортни състезания
                  5
               . Конвенцията беше открита за подписване на 18 септември 2014 г. по време на конференцията на Съвета на Европа на министрите, отговарящи за спорта. В съответствие с член 32, параграф 1 от нея, Конвенцията е открита за подписване от страна на Европейския съюз. Оттогава редица страни подписаха Конвенцията, включително много държави членки.

               На 2 март 2015 г. Комисията представи на Съвета своите предложения за решенията на Съвета относно подписването на Конвенцията от името на Съюза; i) предложение за решение на Съвета относно подписването на Конвенцията от името на Съюза по отношение на въпроси, свързани с материалното наказателно право и съдебното сътрудничество по наказателноправни въпроси {COM(2015)86} въз основа на член 82, параграф 1 и член 83, параграф 1 от ДФЕС; и ii) предложение за решение на Съвета относно подписването на Конвенцията от името на Съюза по отношение на въпроси, които не са свързани с материалното наказателно право и съдебното сътрудничество по наказателноправни въпроси {COM(2015)84} въз основа на член 114 и член 165 от ДФЕС. Обяснителният меморандум на тези предложения на Комисията съдържа подробен анализ на компетентността на Конвенцията. Последно предложенията на Комисията бяха обсъдени в Корепер на 11 и 20 ноември 2015 г. С оглед на тези обсъждания председателството заключи, че няма да продължи работата си по това досие преди да е получило съгласието на всички делегации.

               В този контекст Европейският съюз все още не е подписал Конвенцията. Комисията счита, че подписването на тази Конвенция трябва да бъде част от усилията на Европейския съюз да участва в борбата срещу уреждането на изхода от спортни срещи в съчетание с други инструменти, като например предстоящата инициатива на Комисията за свързаното със залагания уреждане на изхода от спортни срещи, която е в съответствие със съобщението на Комисията от 2012 г. относно онлайн хазарта
                  6
               , работата на експертната група на ЕС по въпросите на уреждането на изхода от спортни срещи, както и подготвителните действия и проекти в тази област
                  7
               .

               Настоящото предложение се отнася до правния инструмент за сключване на споразумението.

               2.
                     СПОРАЗУМЕНИЕТО

               Съгласно член 1 от Конвенцията нейната цел е „да се бори с манипулирането на спортни състезания, за да запази почтеността в спорта и спортната етика в съответствие с принципа за автономия на спорта“. Предвид нейната цел крайната задача на Конвенцията е „да запази почтеността в спорта и спортната етика“. Тя прави това, като в нея са предвидени редица мерки, насочени към предотвратяването, откриването и санкционирането на манипулирането на спортни състезания. С оглед на посочената цел Конвенцията насърчава също международното сътрудничество и създава механизъм за наблюдение, който да гарантира, че предвидените в конвенцията разпоредби се съблюдават.

               По този начин Конвенцията предвижда многостранен подход за справяне с манипулирането на спортни състезания. Съответно мерките, които трябва да бъдат приети, се различават по естество и засягат различни области на правото, като във всички тях е застъпен превантивният аспект
                  8
               . Други засегнати области на правото са материалното наказателно право, съдебното сътрудничество по наказателноправни въпроси, защитата на данните, а също така и регулирането на дейностите, свързани със залаганията.

               Повечето от разпоредбите, свързани с превенцията са включени в глави II и III на Конвенцията
                  9
               , като в глава III се определят поредица разпоредби за улесняване на обмена на информация между всички заинтересовани страни.

               Мерките във връзка с услугите за залагания могат да засегнат свободите на вътрешния пазар по отношение на правото на установяване и на свободното предоставяне на услуги, доколкото операторите на залагания упражняват икономическа дейност. По отношение по-специално на член 3, параграф 5, буква а) и член 11 определението на „незаконни спортни залагания“ се отнася до всички залагания, чиито вид или оператор не е разрешен по силата на приложимото право в юрисдикцията на страната, в която пребивава правещият залози. Терминът „приложимо право“ включва правото на ЕС. Това означава, че правата, предоставени от правото на ЕС, трябва също да бъдат взети предвид и че националното право на държавите членки трябва да бъде в съответствие с правото на ЕС, по-специално с нормите на вътрешния пазар.

               За разлика от това, в членове 9—11 се предвиждат мерки, които могат да доведат до известна степен на сближаване на законодателствата. Например в член 9 от Конвенцията се предлага примерен списък от мерки, които могат да бъдат прилагани „ако е целесъобразно“, от съответния регулаторен орган в областта на залаганията за борба с манипулирането на спортни състезания във връзка със спортни залагания. В член 10, параграф 1 от Конвенцията се заявява, че: „Всяка страна приема тези законодателни или други мерки, които могат да бъдат необходими за предотвратяване на конфликти на интереси и злоупотреба с вътрешна информация от страна на физически или юридически лица, участващи в предлагането на продукти за спортни залагания (...)“ (подчертаването е добавено). С член 10, параграф 3 от Конвенцията се цели създаването на задължения за докладване, като се заявява: „Всяка страна приема тези законодателни или други мерки, които могат да бъдат необходими, за да се задължат операторите на спортни залагания незабавно да докладват неправомерни или подозрителни залагания на регулаторния орган в областта на залаганията (...)“ (подчертаването е добавено). Накрая, член 11 от Конвенцията относно незаконните спортни залагания предоставя дори по-голяма гъвкавост на страните. Той гласи: „всяка страна търси най-подходящите средства за борба с операторите на незаконни спортни залагания и обмисля предприемането на мерки в съответствие с действащото законодателство на съответната юрисдикция, като например (…)“.

               Това показва, че член 9 и член 10, параграфи 1 и 3 от Конвенцията създават основа за евентуално хармонизиране съгласно член 114 от ДФЕС, доколкото операторите на залагания упражняват икономическа дейност. Член 11, в който се съдържа още по-гъвкава формулировка, също е свързан с известно сближаване на разпоредбите, което може също да бъде обхванато от член 114 от ДФЕС относно създаването и функционирането на вътрешния пазар.

               Освен това член 11 от Конвенцията може да засяга и услуги, предоставяни от трета държава. Въпросните мерки, които засягат пряко „достъпа“ на тези услуги, биха попаднали в обхвата на общата търговска политика на Съюза съгласно член 207 от ДФЕС.

               Глава IV се отнася до наказателното право и сътрудничеството по отношение на прилагането (членове 15—18). Член 15 от Конвенцията не налага общо инкриминиране на поведението на манипулиране на спортни състезания, а само на някои форми (когато те са свързани с корупция, принуда или измама). Член 16 се отнася до изпирането на пари. На равнището на Съюза това е регламентирано с Рамково решение 2001/500/ПВР на Съвета
                  10
                и с Директива 2014/42/ЕС
                  11
               . Член 16, параграф 3 от Конвенцията попада в сферата на компетентност на ЕС и член 114 от ДФЕС (Директива 2005/60/ЕО за предотвратяване използването на финансовата система за целите на изпирането на пари и финансирането на тероризъм)
                  12
               . Глава V относно юрисдикцията, наказателното производство и мерките в областта на прилагането и глава VI относно санкциите и мерките съдържат разпоредби, които придружават разпоредбите относно материалното наказателно право, съдържащи се в членове 15—18 от Конвенцията. Член 19 от Конвенцията (юрисдикция) е допълваща разпоредба относно определянето на наказателноправните разпоредби. Членове 20, 21 и 25 от Конвенцията (мерки за разследване, мерки за защита, изземване и конфискация) са мерки на наказателното производство, които могат да попадат в обхвата на член 82, параграф 2 от ДФЕС (букви a) и б)).

               Глава VII се отнася до международното сътрудничество по съдебни и други въпроси. Важно е да се отбележи, че конвенцията не съдържа никакъв правен режим, който да замени съществуващите норми, и поради това не се засягат инструментите, които вече съществуват в областта на взаимната помощ по наказателноправни въпроси и екстрадицията
                  13
               . В този контекст е налице изчерпателен набор от инструменти на европейско равнище за улесняване на съдебното сътрудничество по наказателноправни въпроси, които биха се прилагали по отношение на различните начини на действие при уреждането на изхода от спортни срещи или по отношение на инкриминирането на уреждането на изхода от спортни срещи като ново престъпление в националния правен ред на държавите членки
                  14
               . Това съответства на член 26 от Конвенцията.

               Заключения

               Някои престъпления понастоящем не са обхванати от член 83, параграф 1 от ДФЕС. Съюзът разполага с компетентност по отношение на останалите престъпления, но тя е изключителна само във връзка с две разпоредби — член 11 (доколкото се прилага за услуги от и до трети държави) и член 14 относно защитата на данните (частично)
                  15
               . Останалата част е споделена или „помощна“ компетентност.

               3.ПРАВНО ОСНОВАНИЕ ЗА ПРЕДЛОЖЕНОТО РЕШЕНИЕ

               3.1 Материалноправно основание

               Що се отнася до правното основание, в съдебната практика е установено, че изборът на правно основание на мярка на Съюза трябва да се основава на обективни критерии, които да могат да бъдат предмет на съдебен контрол. Те включват целта и съдържанието на въпросната мярка
                  16
               . Ако при проверката на мярката на Съюза се установи, че тя има двойна цел или че е съставена от две части, едната от които може да бъде определена като основна или преобладаваща, докато другата е само акцесорна, мярката трябва да има едно-единствено правно основание, а именно правното основание, което съответства на основната или преобладаващата цел или съставна част. Ако обаче по изключение се установи, че мярката преследва няколко цели, които са неразривно свързани, без една от тях да е второстепенна и косвена по отношение на другата, такава мярка трябва да бъде основана на съответните различни правни основания
                  17
               .

               Материалноправните основания, които е възможно да имат значение в това отношение, са: член 16 от ДФЕС (защита на личните данни), член 82, параграфи 1 и 2 от ДФЕС (съдебно сътрудничество по наказателноправни въпроси), член 83, параграф 1 от ДФЕС (материално наказателно право), член 114 от ДФЕС (създаване и функциониране на вътрешния пазар), член 165 от ДФЕС (спорт) и член 207 от ДФЕС (обща търговска политика).

               Като цяло задачата за борба с манипулирането на спортни състезания съдържа елементи на превенция и сътрудничество, които са главно в обхвата на член 165 от ДФЕС, и елементи на сътрудничество и сближаване, които са обхванати от член 114 (за административните разпоредби), член 207 от ДФЕС (доколкото тези разпоредби се отнасят до достъп на оператори на залагания от трети държави) и член 82, параграф 1 и член 83 от ДФЕС (за наказателноправни въпроси).

               Доколкото са засегнати услугите за залагания, членове 114 и 207 от ДФЕС могат да имат отношение в зависимост от това дали услугите са „вътрешни за ЕС“, или не. Аспектът на вътрешния пазар е по-силно застъпен в конвенцията като цяло, докато аспектът на общата търговска политика присъства само в член 11 от Конвенцията. Въпреки това, дори член 207 от ДФЕС да не се споменава и да се счита за допълнителна разпоредба по отношение на аспектите на вътрешния пазар, държавите членки не са компетентни по съответните аспекти, които попадат в областта на общата търговска политика.

               Що се отнася до защитата на данните, тя не е основната цел на конвенцията и нейните разпоредби са само акцесорни. Днес в много конвенции на Съвета на Европа се припомня необходимостта от зачитане на защитата на данните, дори ако тези задължения могат да произтичат и от други конвенции (като например Конвенция № 108 за защита на лицата при автоматизираната обработка на лични данни), доколкото страните по различните конвенции може да не са идентични.

               Вследствие на това, за да може ЕС да упражнява своите компетентности по отношение на цялата конвенция (с изключение на елементите, върху които той няма да разполага с компетентност), основните материалноправни основания са член 82, параграф 1, член 83, параграф 1, член 114 и член 165 от ДФЕС.

               От комплексния характер на Конвенцията и факта, че в нея са засегнати компетентности, които могат да бъдат изключителни на ЕС, и компетентности, които не са предоставени на ЕС, следва, че за Съюза или държавите членки не е възможно да сключат конвенцията поотделно.

               3.2 Процесуално правно основание

               В член 218, параграф 6 от ДФЕС се предвижда, че Съветът по предложение на преговарящия приема решение за сключване на споразумението.

               В член 218, параграф 6, буква а) от ДФЕС се предвижда, че когато дадено споразумение обхваща области, за които се прилага обикновената законодателна процедура, Съветът приема решение за сключване на споразумението, след като получи одобрението на Европейския парламент.

               Както бе показано по-горе, конвенцията относно манипулирането на спортни състезания обхваща области, за които се прилага обикновената законодателна процедура.

               Освен това решението на Съвета за сключване подлежи на приемане с квалифицирано мнозинство съгласно член 218, параграф 8 от ДФЕС.

               3.3
                     Заключение

               Правното основание на настоящото предложено решение следва да бъдат членове 114 и 165 от ДФЕС във връзка с член 218, параграф 6, буква а) от ДФЕС.

               2017/0166 (NLE)

               Предложение за

               РЕШЕНИЕ НА СЪВЕТА

               относно сключването от името на Европейския съюз на Конвенцията на Съвета на Европа относно манипулирането на спортни състезания по отношение на въпроси, които не са свързани с материалното наказателно право и съдебното сътрудничество по наказателноправни въпроси

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално членове 114 и 165 от ДФЕС във връзка с член 218, параграф 6, буква а) от него,

               като взе предвид предложението на Европейската комисия,

               като взе предвид одобрението на Европейския парламент
                  18
               ,

               като има предвид, че:

               (1)Разпоредбите относно превенцията са предимно изложени в глави II и III от Конвенцията
                  19
               . Тези разпоредби могат евентуално да се окажат обхванати изцяло или до голяма степен от член 165 от ДФЕС. Трябва да се спомене, че член 165 от ДФЕС е само спомагателна компетентност, която изключва всякакви мерки за хармонизация и не замества компетентността на държавите членки в тези области
                  20
               .

               (2)Други мерки, по-специално член 9, член 10, параграфи 1 и 3 и член 11 от Конвенцията, предвиждат известно ограничено сближаване на законодателствата, което може да попадне в обхвата на член 114 от ДФЕС.

               (3)Член 11 може да засяга и услуги, предоставяни от трета държава. Въпросните мерки, които засягат пряко „достъпа“ на такива услуги, попадат в обхвата на общата търговска политика (член 207 от ДФЕС). Държавите членки не са компетентни по съответните аспекти, които попадат в областта на общата търговска политика.

               (4)Член 14 относно защитата на личните данни попада в сферата на компетентност на Съюза съгласно член 16 от ДФЕС и също е изключителен по своето естество.

               (5)Европейският съюз подкрепя Конвенцията на Съвета на Европа относно манипулирането на спортни състезания като принос към усилията на Европейския съюз за борба с манипулирането на спортни състезания с цел да се защити почтеността в спорта и спортната етика в съответствие с принципа на автономия на спорта.

               (6)В съответствие с Решение [...] на Съвета от [...] относно подписването на Конвенцията на Съвета на Европа относно манипулирането на спортни състезания, подписана от [...] на [...] г., при условие че бъде сключенa на по-късна дата.

               (7)Някои разпоредби на Kонвенцията се отнасят до материалното наказателно право и съдебното сътрудничество по наказателноправни въпроси и поради това попадат в обхвата на дял V, част трета от ДФЕС. Отделно решение, отнасящо се до тези разпоредби, предстои да бъде прието от Съвета, успоредно с настоящото решение.

               (8)Конвенцията следва да бъде одобрена от името на Съюза.

               ПРИЕ НАСТОЯЩОТО РЕШЕНИЕ:

               Член 1

               Конвенцията на Съвета на Европа относно манипулирането на спортни състезания се сключва от името на Съюза.

               Текстът на Конвенцията е приложен към настоящото решение.

               Член 2

               Председателят на Съвета посочва лицето, упълномощено да депозира от името на Съюза инструмента за одобрение, предвиден в член 32 от Конвенцията, за да изрази съгласието на Европейския съюз да бъде обвързан от Конвенцията.

               Член 3

               Настоящото решение влиза в сила в деня на приемането му. Решението се публикува в Официален вестник на Европейския съюз.

               Съставено в Брюксел на  година.

                     За Съвета

                     Председател

                     (1)
                  COM(2012) 655 final.

                     (2)
                  Комисията направи изявление по протокола на Съвета, в което изрази несъгласие с включването на материалноправното основание, вж. Документ № 10509/13 на Съвета.

                     (3)
                  Решение 2013/304/ЕС на Съвета от 10 юни 2013 г. за упълномощаване на Европейската комисия да участва от името на ЕС в преговорите относно международна конвенция на Съвета на Европа за борба с манипулирането на спортни резултати с изключение на въпроси, свързани със сътрудничеството по наказателноправни въпроси и полицейското сътрудничество, (OВ L 170, 22.6.2013 г., стp. 62).

                     (4)
                  Решение на Съвета за упълномощаване на Европейската комисия да участва от името на ЕС в преговорите за международна конвенция на Съвета на Европа за борба с манипулирането на спортни резултати по отношение на въпроси, свързани със сътрудничеството по наказателноправни въпроси и полицейското сътрудничество, Документ № 10180/13 на Съвета.

                     (5)
                  Малта гласува против Конвенцията и на 11 юли 2014 г. отправи искане към Съда на Европейския съюз за становище относно Конвенцията в съответствие с член 218, параграф 11 от ДФЕС (становище 1/14).

                     (6)
                  http://ec.europa.eu/internal_market/gambling/communication/index_en.htm

                     (7)
                  Като скорошен пример: http://ec.europa.eu/dgs/home-affairs/financing/fundings/security-and-safeguarding-liberties/other-programmes/cooperation-between-public-private/index_en.htm

                     (8)

                        Превенцията е предмет на глави II и III, както и на членове 27 и 28 от Конвенцията.

                     (9)
                  Вж. също членове 27 и 28 от Конвенцията, отнасящи се до общите аспекти на сътрудничеството.

                     (10)
                  Рамково решение 2001/500/ПВР на Съвета относно прането на пари, идентифицирането, проследяването, замразяването, изземването и конфискацията на средствата и приходите от престъпна дейност (ОВ L 182, 5.7.2001 г., стр. 1).

                     (11)
                  Директива 2014/42/ЕС на Европейския парламент и на Съвета от 3 април 2014 г. за обезпечаване и конфискация на средства и облаги от престъпна дейност в Европейския съюз.

                     (12)
                  В директивата се определя рамката, предназначена за защита на надеждността, целостта и стабилността на кредитните и финансовите институции и доверието във финансовата система като цяло срещу рисковете, свързани с изпирането на пари и финансирането на тероризма.

                     (13)
                  § 21 от обяснителния доклад.

                     (14)
                  Акт на Съвета от 29.5.2000 г. за съставяне на Конвенция за взаимопомощ по наказателноправни въпроси между държавите — членки на Европейския съюз (ОВ С 197, 12.7.2000 г., стр. 1). Рамково решение 2002/584/ПВР на Съвета относно европейската заповед за арест и процедурите за предаване между държавите членки (ОВ L190, 18.7.2002 г., стр. 1); Рамково решение 2003/577/ПВР на Съвета за изпълнение в Европейския съюз на решения за обезпечаване на имущество или доказателства (OВ L 196, 2.8.2003 г., стр. 45); Рамково решение 2006/783/ПВР на Съвета за прилагане на принципа за взаимно признаване на решения за конфискация; Рамково решение 2008/978/ПВР на Съвета относно европейската заповед за предаване на доказателства (ОВ L 350, 30.12.2008 г.); Рамково решение 2009/948/ПВР на Съвета относно предотвратяване и уреждане на спорове за упражняване на компетентност при наказателни производства (ОВ L 328, 15.12.2009 г., стр. 42); Директива 2014/41/ЕС относно европейската заповед за разследване по наказателноправни въпроси (OВ L 130, 1.5.2014 г., стр. 1); Директива 2014/42/ЕС за замразяване и конфискация на средства и облаги от престъпна дейност в Европейския съюз (OВ L 127, 29.4.2014 г., стр. 39).

                     (15)
                  Съответните законодателни актове могат да включват Директива 95/46/ЕО относно защитата на физическите лица при обработването на лични данни и за свободното движение на тези данни (OB L 281, 23.11.1995 г., стр. 31), Регламент (ЕО) № 45/2001 относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1) и Рамково решение 2008/977/ПВР относно защитата на личните данни, обработвани в рамките на полицейското и съдебното сътрудничество по наказателноправни въпроси (ОВ L 350, 30.12.2008 г., стр. 60).

                     (16)
                  Дело C-377/12, Европейска комисия срещу Съвет на Европейския съюз, точка 34.

                     (17)
                  Пак там, в точка 34 от решението по делото.

                     (18)
                  ОВ C , , стр. .

                     (19)
                  Вж. също членове 27 и 28 относно сътрудничеството извън наказателноправни въпроси.

                     (20)
                  Вж. член 2, параграф 5 от ДФЕС.


Проект на Решение на съвместния Комитет на ЕИП за изменение на Протокол 31 към Споразумението за ЕИП относно сътрудничеството в някои специфични области извън четирите свободи Проект за обща позиция на Общността - (представен от Комисията)


Важна правна забележка

|

52009PC0311

Предложение за решение на Съвета относно финансовите вноски от държавите-членки за финансиране на Европейския фонд за развитие (втора част от вноската за 2009 г.)  /* COM/2009/0311 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 24.6.2009COM(2009) 311 окончателенПредложение заРЕШЕНИЕ НА СЪВЕТАотносно финансовите вноски от държавите-членки за финансиране на Европейския фонд за развитие (втора част от вноската за 2009 г.)ОБЯСНИТЕЛЕН МЕМОРАНДУМВъв Вътрешното споразумение и във Финансовия регламент за 10-ия ЕФР се предвижда нова процедура за поканите за вноски, с които държавите-членки финансират ЕФР. В съответствие с член 157 от Финансовия регламент тази нова процедура се прилага за пръв път за вноските за 2009 г. („N+2“ по смисъла на тази разпоредба за извънредни ситуации).В съответствие с член 57, параграф 3 от Финансовия регламент настоящото предложение се отнася до:-  размера на втората част от вноската за 2009 г. („n+1“ по смисъла на постоянните процедури, изложени в този член);В съответствие с член 57, параграф 7 от Финансовия регламент се определя сумата, управлявана от Комисията, и сумата, управлявана от ЕИБ.В съответствие с член 145 от Финансовия регламент ЕИБ изпрати на Комисията актуализираните си прогнози за поетите задължения и плащанията за инструментите, които банката управлява.В съответствие с член 57, параграф 3 от Финансовия регламент Съветът трябва да вземе решение по това предложение най-късно 21 календарни дни след като Комисията представи предложението си, а държавите-членки трябва да платят втората част от вноската най-късно 21 календарни дни след датата, на когато са уведомени за решението на Съвета.В член 58, параграф 2 от Финансовия регламент се предвижда, че поканите за вноски първо оползотворяват една след друга сумите, предвидени за предходни ЕФР. Следователно за поканите, свързани с настоящото предложение, става дума за суми по 9-ия ЕФР.Следва да се отбележи, че в съответствие с член 60, параграф 1 от Финансовия регламент, когато част от дължимата вноска не е изплатена до определения краен срок, от дадената държава-членка се изисква да плати лихва върху неизплатената сума. Условията на плащане на лихвата са определени в същия член.Предложение заРЕШЕНИЕ НА СЪВЕТАотносно финансовите вноски от държавите-членки за финансиране на Европейския фонд за развитие (втора част от вноската за 2009 г.)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Вътрешното споразумение между представителите на правителствата на държавите-членки, заседаващи в рамките на Съвета, за финансирането и управлението на помощите, предоставени от Общността съгласно Финансовия протокол към Споразумението за партньорство между държавите от Африка, Карибите и Тихоокеанския басейн и Европейската общност и нейните държави-членки, подписано в Котону (Бенин) на 23 юни 2000 година, и за предоставянето на финансова помощ, предназначена за отвъдморските страни и територии, за които се прилагат разпоредбите на Част четвърта от Договора за ЕО[1], и по-специално член 10, параграф 1 от него,като взе предвид Вътрешното споразумение между представителите на правителствата на държавите-членки, заседаващи в рамките на Съвета, относно финансирането на помощта от Общността по финансовата рамка за периода 2008—2013 г. в съответствие със Споразумението за партньорство АКТБ и ЕО и относно разпределянето на финансовата помощ за отвъдморските страни и територии, по отношение на които се прилага четвърта част от Договора за ЕО[2], и по-специално член 7 от него,като взе предвид Финансовия регламент от 18 февруари 2008 г., приложим за 10-ия Европейски фонд за развитие, наричан по-нататък Финансов регламент за 10-ия ЕФР[3], и по-специално член 57 и член 58, параграф 2 от него,като взе предвид предложението на Комисията[4],като има предвид, че:(1) В член 58, параграф 2 от Финансовия регламент за 10-ия Европейски фонд за развитие (наричан по-нататък „ЕФР“) се предвижда, че поканите за вноски първо оползотворяват сумите, предвидени за предходни ЕФР. Затова следва да се направи покана за вноски за 9-ия ЕФР.(2) В съответствие с член 145, параграф 1 от Финансовия регламент за 10-ия ЕФР Европейската инвестиционна банка изпрати на Комисията актуализираните си прогнози за поетите задължения и плащанията за инструментите, които банката управлява.(3) Съгласно член 157 от Финансовия регламент за 10-ия ЕФР предвидената в членове 57—61 процедура се прилага за пръв път през 2009 г. В съответствие с тази процедура Комисията представя предложение, в което посочва размера на втората част от вноската за 2009 г. Съветът трябва да вземе решение най-късно 21 календарни дни след като Комисията представи предложението си, а държавите-членки трябва да платят втората част от вноската най-късно 21 календарни дни след датата, на която са уведомени за решението на Съвета.ПРИЕ НАСТОЯЩОТО РЕШЕНИЕ:Член 1Вноските, които държавите-членки плащат на Комисията и на Европейската инвестиционна банка като втора част от вноската за 2009 г. за финансиране на ЕФР, са посочени в таблицата в приложението към настоящото предложение.Член 2Настоящото решение се прилага от датата на своето приемане.Член 3Адресати на настоящето решение са държавите-членки, които правят вноски в 9-ия ЕФР.Съставено в Брюксел на […] година.За СъветаПредседателПРИЛОЖЕНИЕВтора част от вноските за 2009 г. (в EUR)Държава-членка | % | За ЕИБ | За Комисията | Общо |Германия | 23,36 | 21.024.000 | 256.960.000 | 277.984.000 |Белгия | 3,92 | 3.528.000 | 43.120.000 | 46.648.000 |Дания | 2,14 | 1.926.000 | 23.540.000 | 25.466.000 |Испания | 5,84 | 5.256.000 | 64.240.000 | 69.496.000 |Франция | 24,30 | 21.870.000 | 267.300.000 | 289.170.000 |Гърция | 1,25 | 1.125.000 | 13.750.000 | 14.875.000 |Ирландия | 0,62 | 558.000 | 6.820.000 | 7.378.000 |Италия | 12,54 | 11.286.000 | 137.940.000 | 149.226.000 |Люксембург | 0,29 | 261.000 | 3.190.000 | 3.451.000 |Нидерландия | 5,22 | 4.698.000 | 57.420.000 | 62.118.000 |Португалия | 0,97 | 873.000 | 10.670.000 | 11.543.000 |Обединеното кралство | 12,69 | 11.421.000 | 139.590.000 | 151.011.000 |Австрия | 2,65 | 2.385.000 | 29.150.000 | 31.535.000 |Финландия | 1,48 | 1.332.000 | 16.280.000 | 17.612.000 |Швеция | 2,73 | 2.457.000 | 30.030.000 | 32.487.000 |ОБЩО | 100,00 | 90.000.000 | 1.100.000.000 | 1.190.000.000 |[1] OВ L 317, 15.12.2000, стр. 355.[2] OВ L 247, 09.09.2006, стр. 32.[3] OВ L 78, 19.3.2008 г., стр. 1.[4] ОВ С […], […] г., стр. […].